**FOGORVOSI SZEMLE - Nyilatkozat közlési engedélyről**

***Levelezőszerző* *(továbbiakban Szerző)***
Név:........................................................................................................................................................... Cím:............................................................................................................................................................ E-mail cím: ………………................................................................................................................................

***A cikk adatai*** Cím:...............................................................................................................................................................................................................................................................................................................................Társszerzők:................................................................................................................................................ ...................................................................................................................................................................

***Szerkesztőség***
**Fogorvosi Szemle**Szentkirályi u. 47. 1088 Budapest, Magyarország

A Nyilatkozatot a folyóirat szerkesztőségének címére kérjük küldeni.

**I. Felhasználási jog**

Jelen Nyilatkozat értelmében a Szerző cikkének ingyenes, határidő nélküli közlési jogát kizárólagosan átadja a Szerkesztőségnek, beleértve ebbe a cikk földrajzi, nyelvi, időbeli, példányszám- vagy egyéb korlátozás nélküli tárolásának, kinyomtatásának, tetszőleges nyomtatott vagy online, offline elektronikus adathordozón történő publikálásának, sokszorosításának, árusításának jogát.
A neveket és a levelező szerzők e-mail címét az OJS harmadik félnek átadja.
A fenti jogok átadása kizárólag a cikk végső, kiadott változatára vonatkozik, és nem korlátozza a szerzőt a cikk preprint (szerzői) változatának felhasználásában (l. és III. pont).

**II. A Szerkesztőség jogai és kötelezettségei**

A Szerkesztőség jogai a Nyilatkozat tárgyát képző cikkel kapcsolatban különösen a következők:
- Szabadon elérhetővé és letölthetővé teheti a cikket saját hivatalos, kiadói honlapján, időbeli korlátozás nélkül.
- A szerző rendelkezik a tulajdonjoggal, Creative Commons Attribution 4.0 International (CC BY 4.0) licensz értelmében engedi a megjelent tanulmányokat minden megkötés nélkül bárkinek a saját munkájában felhasználni, idézési kötelezettséggel.

- Árusíthatja a cikket földrajzi korlátozás nélkül (előfizetőknek, egyszeri letöltőknek, a cikk-archívum egyszeri vásárlóinak stb.). Átalakíthatja a cikket tetszőleges elektronikus fomátumba.

- A cikket publikálhatja a hivatalos kiadói honlapon feltüntetett nyomtatott folyóirataiban. A cikk közlési és felhasználási jogát átadhatja bármely harmadik félnek.

- Más nyelvre lefordíthatja a cikket.

- A szerző nevében felléphet a cikkel kapcsolatos jogsértések, jogtalan felhasználás és szellemi tulajdon eltulajdonítása esetén.

A Szerkesztőség megszervezi, hogy a cikk elfogadott, első publikálása előtti változatát a szerkesztőség elküldje a szerző jelen Nyilatkozatban megadott címére. A Szerző vállalja, hogy ezt a javításokkal (amennyiben szükségesek) három napon belül a szerkesztőségbe visszaküldi, s vállalja, hogy kizárólag formai javításokra szorítkozhat, tartalmi változtatások ebben a szakaszban már nem lehetségesek.

**III. A Szerző jogai és kötelezettségei**

A Szerző kijelenti és szavatolja, hogy a cikknek ő a kizárólagos szerzője – illetve a cikk jelen formában való megjelentetéséhez bírja valamennyi társszerző hozzájárulását (l. és IV. pont) –, a cikk saját, eredeti szellemi alkotása, a cikk közlési jogát sem részben, sem egészben nem ruházta át a harmadik félre a jelen Nyilatkozat aláírása előtt, ezért jogában áll a jelen Nyilatkozat aláírása, s így felhatalmazza a Szerkesztőséget a cikk publikálására.

A General Data Protection Regulation (GDPR) szabályoknak megfelelően a Szerző hozzájárul ahhoz, hogy az email címe - mint a levelező szerző elérhetőségeként - a közzétett elektronikus/nyomtatott változatokon megjelenjen.

Jelen Nyilatkozat aláírásával a Szerző szavatolja, hogy a cikkben nincs plágium, a leírtak a szerző legjobb tudása szerint pontosak és igazak, a cikk nem tartalmaz rágalmakat, obszcén vagy harmadik fél szerzői jogát, magánéletét vagy bármilyen más jogát sértő, vagy egyébként jogszabályba ütköző részeket, és a kézirat sem magyar, sem más nyelven, sem részben, sem egészben nem áll más folyóiratnál elbírálás vagy megjelenés alatt. A Szerző elfogadja és vállalja, hogy a Nyilatkozat szerinti cikk publikálásából kifolyólag royalty vagy más díj, avagy költségtérítés semmilyen körülmények között nem jár neki.

A Szerzőt megilletik továbbá a cikk preprint (szerzői) változatához kapcsolódó bizonyos archiválási jogok. A preprint változat a szerzői kézirat, mely kiegészülhet a bírálat és a korrektúra során elvégzett módosításokkal, és formátuma tetszőleges lehet (.doc, .tex., .pdf stb.). Az ehhez fűződő szerzői archiválási jog a preprint emailben történő terjesztését, saját oktatási tevékenysége során történő felhasználását, a szerző saját honlapján elhelyezését, továbbá zárt vagy nyitott, illetve nyomtatott vagy elektronikus intézeti publikációs gyűjteményben (repozitóriumban) való elhelyezését foglalja magába.

A Szerző szavatol azért, hogy a művön nem áll fenn harmadik személynek olyan kizárólagos szerzői vagyoni joga, amely a Fogorvosi Szemle jelen szerződés szerinti jogszerzését és felhasználását korlátozná vagy akadályozná. E tekintetben más, harmadik személyt a Fogorvosi Szemlével szemben semmiféle jog nem illeti meg, és ebből eredően a Fogorvosi Szemlével szemben semmiféle jogcímen többletdíj-igény nem érvényesíthető.

A megosztás/ archiválás során a Szerző mindig köteles a cikk végleges, kiadott változatának elérhetőségét is pontosan megadni, illetve a közölt cikkhez linket mellékelni http://dx.doi.org/[DOI szám szögletes zárójel nélkül] formátumban~~.~~

**IV. Harmadik fél tulajdonában levő, avagy felhasználási joga alatt álló tartalom felhasználása a cikkben**

A Szerző vállalja, hogy amennyiben a Szerző írásban a Szerkesztőségnek nem jelzi, hogy a cikknek társszerzői vannak, ezzel kinyilvánítja, hogy a cikknek ő az egyedüli szerzője. Amennyiben társszerzőket nevez meg, köteles jótállni azért, hogy minden társszerzőt feltüntet, továbbá kizárólagosan és teljes körűen képviseli őket és a jelen Nyilatkozatot a felhatalmazásuk birtokában írja alá, amely felhatalmazás kiterjed a társzerzők szellemi alkotásának is a Szerkesztőség általi ugyanolyan terjedelmű és feltételrendszerű felhasználásra (különös tekintettel a felhasználási jog ingyenességére, kizárólagosságára és korlátozásmentességére), mint amilyen jogokat, s amilyen feltételekkel a jelen Nyilatkozattal a Szerző biztosít a Szerkesztőségnek. Amennyiben bármely harmadik fél a jelen Nyilatkozat hatálya alá tartozó cikkben észlelt tartalom jogosulatlan felhasználása miatt kártérítési igényt jelent be a Szerkesztőséggel szemben, ennek anyagi következményeit a Szerző vállalja. A Szerző vállalja, hogy amennyiben a Szerző olyan anyagokat kíván megjelentetni cikkében, amelyek felhasználási joga más jogtulajdonos, kiadó, szerző birtokában van, a Szerző kizárólagos felelőssége, hogy ezen jogtulajdonosoktól a megfelelő (az előző bekezdésben rögzítettek szerinti) közlési engedélyeket beszerezze, mielőtt kéziratát a Szerkesztőséghez benyújtja.

**V. Egyéb rendelkezések**

A jelen Nyilatkozat szerinti cikk Magyarország területén jelenik meg először, ezért a jelen Nyilatkozatra Magyarország hatályos jogszabályai, elsősorban a szerzői jogról szóló 1999. évi LXXVI. törvény alkalmazandó. Bármilyen jogvitában, amely a jelen Nyilatkozattal érintett felek között a jelen Nyilatkozatból eredően keletkezik, a Szerző elismeri Magyarország bíróságainak joghatóságát, s a budapesti székhelyű Fővárosi Bíróság kizárólagos illetékességét, amelynek aláveti magát.

A jelen Nyilatkozat, a keltének napján lép hatályba.

A jelen Nyilatkozatot a Szerző elolvasta, értelmezte, s mint akaratával mindenben megegyezőt írta alá.

................................................ ................................................

 Szerző Dátum